ఐశ్వరీ ప్రతాప్ సింగ్ తోమర్

ఐశ్వరీ ప్రతాప్ సింగ్ తోమర్ (జననం 3 ఫిబ్రవరి 2001) ఒక భారతీయ క్రీడా షూటర్. 2020 టోక్యో ఒలింపిక్స్‌, 2024 పారిస్ ఒలింపిక్స్లలో 50 మీటర్ల రైఫిల్ 3 పొజిషన్స్ ఈవెంట్లో తోమర్ భారతదేశానికి ప్రాతినిధ్యం వహించాడు.

 ప్రారంభ జీవితం 
మధ్యప్రదేశ్ ఖర్గోన్ జిల్లా రతన్‌పూర్ గ్రామంలో 2001 ఫిబ్రవరి 3న ఒక రైతు కుటుంబంలో ముగ్గురు పిల్లలలో చిన్నవాడుగా తోమర్ జన్మించాడు. ఇతను తరచుగా భూస్వామి అయిన తన తండ్రి వీర్ బహదూర్ తో కలిసి వేటకు వెళ్లేవాడు.  తన బంధువు నవదీప్ సింగ్ రాథోడ్ నుండి క్రీడా షూటింగ్ గురించి తెలుసుకున్నాడు. భోపాల్ మధ్యప్రదేశ్ షూటింగ్ అకాడమీలో తోమర్ 2015లో శిక్షణ పొందడం ప్రారంభించాడు.

 వృత్తి 
2019 ఆసియా ఎయిర్‌గన్ ఛాంపియన్షిప్‌లో జూనియర్ 10 మీటర్ల ఎయిర్ రైఫిల్ ఈవెంటులో తోమర్ కాంస్య పతకాన్ని గెలుచుకున్నాడు. సుహ్ల్‌లో జరిగిన 2019 ఐఎస్ఎస్ఎఫ్ జూనియర్ ప్రపంచ కప్‌లో, తోమర్ 50 మీటర్ల రైఫిల్ త్రీ పొజిషన్లలో 459.3  స్కోరుతో జూనియర్ ప్రపంచ రికార్డును నెలకొల్పి బంగారు పతకాన్ని గెలుచుకున్నాడు. 

దోహాలో జరిగిన 2019 ఆసియా షూటింగ్ ఛాంపియన్షిప్ లో 50 మీటర్ల రైఫిల్ త్రీ పొజిషన్లలో తోమర్ కాంస్య పతకాన్ని గెలుచుకున్నాడు, ఫైనల్లో 449.1 స్కోరు సాధించాడు. ఈ విధంగా ఇతడు షూటింగ్ ఈవెంట్లో భారతదేశం  రెండవ 2020 వేసవి ఒలింపిక్స్ కోటా స్థానాన్ని, షూటింగ్లో మొత్తం 13వ స్థానాన్ని సాధించాడు. చైన్ సింగ్, పారుల్ కుమార్‌తో పాటు అదే విభాగంలో జరిగిన జట్టు ఈవెంట్లో కాంస్యపతకం సాధించాడు. 

న్యూఢిల్లీలో జరిగిన 2021 ఐఎస్ఎస్ఎఫ్ ప్రపంచ కప్ ఈవెంట్లో పురుషుల 50 మీటర్ల రైఫిల్ త్రీ పొజిషన్లలో 462.5 స్కోరుతో తోమర్ బంగారు పతకాన్ని చేజిక్కించుకున్నాడు. ఇతడు నీలింగ్‌లో 155 పాయింట్లు, ప్రోన్ బిఫోర్ స్టాండింగ్ ఎలిమినేషన్ రౌండ్‌లో 310.5 స్కోర్ చేసి, 2020 వేసవి ఒలింపిక్స్ కు అర్హత సాధించాడు. 

పెరూలోని లిమాలో జరిగిన 2021 ఐఎస్ఎస్ఎఫ్ జూనియర్ వరల్డ్ ఛాంపియన్షిప్‌లో కొత్త  ప్రపంచ రికార్డుతో 50 మీటర్ల రైఫిల్ త్రీ పొజిషన్స్ పురుషుల ఈవెంట్లో తోమర్ బంగారు పతకం సాధించాడు.

చైనాలోని హాంగ్‌జౌలో జరిగిన 2022 ఆసియా క్రీడలలో ఇతడు పురుషుల 10 మీ. ఎయిర్ రైఫిల్ జట్టు విభాగంలో దివ్యాంశ్ పన్వర్, రుద్రాంక్ష్ పాటిల్‌తో కలిసి స్వర్ణ పతకం గెలుచుకున్నాడు.

పారిస్‌లో జరిగిన2024 వేసవి ఒలింపిక్ క్రీడలలో భారతదేశం తరఫున పాల్గొన్న 21 మంది షూటింగ్ జట్టు సభ్యులలో తోమర్‌కూడా ఒకడు.

 అవార్డులు 

 2019: మధ్యప్రదేశ్ ప్రభుత్వం ద్వారా ఏకలవ్య అవార్డు (జాతీయ క్రీడా దినోత్సవం సందర్భంగా) 
 2023: అర్జున అవార్డు 

 మూలాలు 

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:2001 జననాలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు